Oficialusis leidinys L 069 , 20/03/1993 p. 0007 - 0008

specialusis leidimas suomių kalba: skyrius 3 tomas 48 p. 0240

specialusis leidimas švedų kalba: skyrius 3 tomas 48 p. 0240



Tarybos reglamentas (EEB) Nr. 638/93 1993 m. kovo 17 d. iš dalies keičiantis Reglamentą (EEB) Nr. 1035/72 dėl bendro vaisių ir daržovių rinkos organizavimo ir Reglamentą (EEB) Nr. 827/68 dėl tam tikrų Sutarties II priede išvardytų produktų bendro rinkos organizavimo EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi, padidėjus Bendrijos ananasų, avokadų, mangų ir gvajavų produkcijai, ypač po Ispanijos ir Portugalijos įstojimo, ir tose šalyse išsiplėtus prekybai, minėtiems produktams reikėtų taikyti Reglamentą (EEB) Nr. 1035/72 [4]; kadangi laukiniai bananai dėl savo kilmės nebuvo įraukti į reglamentą dėl bendro bananų rinkos organizavimo; kadangi laukiniams bananams bendras rinkos organizavimas turi būti taikomas nuo 1993 m. sausio 1 d.; kadangi reikėtų įraukti juos į bendrą vaisių bei daržovių rinkos organizavimą; kadangi avokadas, gvajavas, mangus ir mangostanus įtraukus į produktų, kuriems taikomas Reglamentas (EEB) Nr. 1035/72, sąrašą jiems neturi būti taikomas Reglamentas (EEB) Nr. 827/68 [5]; kadangi reikėtų atitinkamai pataisyti to reglamento priedą; kadangi Reglamente (EEB) Nr. 1035/72 numatyta, kad valstybės narės to reglamento priede nustatytomis sąlygomis vaisiams ir daržovėms gali taikyti nacionalinius kiekybinius apribojimus; kadangi tos priemonės nesiderina su vienos bendros rinkos sukūrimu 1993 m. sausio 1 d.; kadangi dėl to minėtas nuostatas reikėtų panaikinti; kadangi reikėtų numatyti, kad tam tikriems greitai gendantiems produktams, importuojamiems sąlygiškai dideliais kiekiais, būtų nustatyta importo licencijų sistema; kadangi siekiant užtikrinti, kad šios sistemos taikymas būtų kuo veiksmingiau apribotas, reikėtų numatyti, kad tokia sistema būtų nustatyta laikantis Vadybos komiteto procedūros; kadangi tam, kad ši sistema veiktų sklandžiai, reikėtų numatyti, kad importo licencijos būtų išduodamos pateikus užstatą, garantuojantį, kad bus vykdomas įsipareigojimas importuoti licencijos galiojimo laikotarpiu, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 1035/72 iš dalies keičiamas taip: 1) 1 straipsnio 2 dalyje pateikta lentelė papildoma šiais produktais: "KN kodas | Aprašymas | 080300 | Laukiniai bananai | 08043000 | Ananasai | 080440 | Avokados | 08045000 | Gvajavos, mangai ir mangostanai" | 2) 22 straipsnio 1 dalies antroji pastraipa, 22 straipsnio 2 dalis ir III priedas (22 straipsnyje nurodytas sąrašas) panaikinami. 3) Įrašomas šis straipsnis: "22b straipsnis 1. 33 straipsnyje nurodyta tvarka importo licencijų sistema gali būti nustatyta vienam arba daugiau 1 straipsnio 2 dalyje pateiktoje lentelėje išvardytų produktų, kad būtų galima įvertinti, kaip vystosi jų rinka. Kai taikoma pirmoji pastraipa, valstybė narė išduoda licenciją kiekvienai paraišką padavusiai suinteresuotai šaliai, neatsižvelgdama į jos įsikūrimo Bendrijoje vietą. Importo licencijos išduodamos pateikus užstatą, garantuojantį, kad licencijos galiojimo laikotarpiu produktai bus importuojami. Licencijos turi galioti visoje Bendrijos teritorijoje. 2. Produktų, kuriems reikės importo licencijų, sąrašas ir visos kitos išsamios šio straipsnio taikymo taisyklės nustatomos šio straipsnio 1 dalies pirmoje pastraipoje nustatyta tvarka." 2 straipsnis Toliau išvardyti produktai išbraukiami iš Reglamento (EEB) Nr. 827/68 priedo: –080440 | Avokados | –08045000 | Gvajavos, mangai ir mangostanai. | 3 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Jis taikomas nuo 1993 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1993 m. kovo 17 d. Tarybos vardu Pirmininkas B. Westh [1] OL C 307, 1992 11 25, p. 10. [2] 1993 m. kovo 12 d. pareikšta nuomonė (dar nepaskelbta Oficialiajame leidinyje). [3] OL C 73, 1993 3 15, p. 78. [4] OL L 118, 1972 5 20, p. 1. Reglamentas su paskutiniais pakeitimais, padarytais Reglamentu (EEB) Nr. 1754/92 (OL L 180, 1992 7 1, p. 23). [5] OL L 151,1968 6 30, p. 16. Reglamentas su paskutiniais pakeitimais, padarytais Reglamentu (EEB) Nr.789/89 (OL L 85, 1989 3 30, p. 3). --------------------------------------------------